Kohtuasi C‑507/12

Jessy Saint Prix

versus

Secretary of State for Work and Pensions

(eelotsusetaotlus, mille on esitanud Supreme Court of the United Kingdom)

„Eelotsusetaotlus — ELTL artikkel 45 — Direktiiv 2004/38/EÜ — Artikkel 7 — Mõiste „töötaja” — Liidu kodanik, kes loobus ajutiselt töötamast rasedusaegsete ja sünnitusjärgsete kehalise koormuse piirangute tõttu”

Kokkuvõte – Euroopa Kohtu otsus (esimene koda), 19. juuni 2014

Isikute vaba liikumine – Töötajad – Mõiste – Naine, kes loobus töötamast või tööd otsimast raseduse lõpuperioodi ja sünnitusjärgsete kehalise koormuse piirangute tõttu – Töötaja staatuse säilimine – Tingimus – Tööle naasmine mõistliku ajavahemiku järel – Kontrollimine siseriikliku kohtu poolt (ELTL artikkel 45; Euroopa Parlamendi ja nõukogu direktiiv 2004/38, artikli 7 lõige 1, lõike 3 punkt a ja artikli 16 lõige 3) Liidu kodakondsus – Õigus vabalt liikuda ja elada liikmesriikide territooriumil – Direktiiv 2004/38 – Isik, kes ei saa haiguse tagajärjel ajutiselt töötada – Mõiste – Naine, kes loobus töötamast või tööd otsimast raseduse lõpuperioodi ja sünnitusjärgsete kehalise koormuse piirangute tõttu – Välistamine – Töötaja staatuse jätkumine (Euroopa Parlamendi ja nõukogu direktiiv 2004/38, artikli 7 lõike 3 punkt a)

ELTL artiklit 45 tuleb tõlgendada nii, et naisel, kes loobub töötamast või tööd otsimast raseduse lõpuperioodi ja sünnitusjärgsete kehalise koormuse piirangute tõttu, säilib „töötaja” staatus nimetatud artikli tähenduses, eeldusel et ta pärast oma lapse sündi mõistliku ajavahemiku järel naaseb oma tööle või leiab muu töö. Direktiivi 2004/38/EÜ, mis käsitleb Euroopa Liidu kodanike ja nende pereliikmete õigust liikuda ja elada vabalt liikmesriikide territooriumil, artiklist 7 tervikuna ega selle direktiivi muudest sätetest ei tulene, et liidu kodanik, kes ei vasta nimetatud artiklis sätestatud tingimustele, jääb seetõttu sellistel juhtudel süstemaatiliselt ilma „töötaja” staatusest ELTL artikli 45 tähenduses. Tegelikult ei saa kõnealuse direktiiviga taotletud varasemate liidu õigusaktide kodifitseerimine, mille eesmärk on hõlbustada liikmesriikide territooriumil vaba liikumise ja elamise õiguse kasutamist liidu kodanike poolt, iseenesest piirata „töötaja” mõiste ulatust EL toimimise lepingu tähenduses. Asjaomane liikmesriigi kohus peab selle kindlaksmääramiseks, kas sünnitamise ja tööle naasmise vahelist ajavahemikku võib pidada mõistlikuks, arvesse võtma põhikohtuasjas esineva juhtumi konkreetseid asjaolusid ja liikmesriigi õigusnorme, mis reguleerivad sünnituspuhkuse pikkust, vastavalt direktiivi 92/85/EMÜ rasedate, hiljuti sünnitanud ja rinnaga toitvate töötajate tööohutuse ja töötervishoiu parandamise meetmete kehtestamise kohta. Nimelt on liidu kodaniku vaba liikumise õigus pärsitud nimelt juhul, kui ta on rase vastuvõtvas riigis ja loobub selle asjaolu tõttu töötamast, isegi kui see kestab lühikest aega, ning sellega ta võib selles liikmesriigis kaotada töötaja staatuse. Naistele seoses emadusega antud erilise kaitse ja muu hulgas direktiivi 2004/38 artikli 16 lõike 3 kohaselt ei mõjuta liidu kodanikel vastuvõtvas liikmesriigis alalise elamisõiguse saamiseks nõutava pidevalt viis järjestikust aastat elamise perioodi pidevust raseduse lõpuperioodi ja sünnitusjärgse kehalise koormuse piirangud, mis sunnivad naist ajutiselt töötamisest loobuma, mis sunnivad naist ajutiselt töötamisest loobuma, ja need ei saa a fortiori kaasa tuua seda, et ta kaotab töötaja staatuse. (vt punktid 31, 32, 42, 44, 46, 47 ja resolutsioon) Naist, kes raseduse lõpuperioodi ja sünnitusjärgse olukorra tõttu ajutiselt loobub töötamast, ei saa pidada haiguse või õnnetuse tagajärjel ajutiselt töövõimetuks direktiivi 2004/38, mis käsitleb Euroopa Liidu kodanike ja nende pereliikmete õigust liikuda ja elada vabalt liikmesriikide territooriumil, artikli 7 lõike 3 punkti a tähenduses. Siiski ei saa neil kaalutlustel asuda seisukohale, et direktiivi 2004/38 artikli 7 lõige 3 sisaldab ammendava loetelu tingimustest, mille korral peab võõrtöölisel, kelle töösuhe on lõppenud, säilima kõnealune staatus. (vt punktid 30, 38)

Kohtuasi C‑507/12

Jessy Saint Prix

versus

Secretary of State for Work and Pensions

(eelotsusetaotlus, mille on esitanud Supreme Court of the United Kingdom)

„Eelotsusetaotlus — ELTL artikkel 45 — Direktiiv 2004/38/EÜ — Artikkel 7 — Mõiste „töötaja” — Liidu kodanik, kes loobus ajutiselt töötamast rasedusaegsete ja sünnitusjärgsete kehalise koormuse piirangute tõttu”

Kokkuvõte – Euroopa Kohtu otsus (esimene koda), 19. juuni 2014

Isikute vaba liikumine — Töötajad — Mõiste — Naine, kes loobus töötamast või tööd otsimast raseduse lõpuperioodi ja sünnitusjärgsete kehalise koormuse piirangute tõttu — Töötaja staatuse säilimine — Tingimus — Tööle naasmine mõistliku ajavahemiku järel — Kontrollimine siseriikliku kohtu poolt (ELTL artikkel 45; Euroopa Parlamendi ja nõukogu direktiiv 2004/38, artikli 7 lõige 1, lõike 3 punkt a ja artikli 16 lõige 3) Liidu kodakondsus — Õigus vabalt liikuda ja elada liikmesriikide territooriumil — Direktiiv 2004/38 — Isik, kes ei saa haiguse tagajärjel ajutiselt töötada — Mõiste — Naine, kes loobus töötamast või tööd otsimast raseduse lõpuperioodi ja sünnitusjärgsete kehalise koormuse piirangute tõttu — Välistamine — Töötaja staatuse jätkumine (Euroopa Parlamendi ja nõukogu direktiiv 2004/38, artikli 7 lõike 3 punkt a)